Bruines moet ingryp by eie opheffing | Rapport
Bruines moet ingryp by eie opheffing
deur Clarence Visagie
Ek verwys na die beskrywing van bendegeweld op die Kaapse Vlakte (Rapport, 22 Julie).Dit is tragies dat onskuldige mense en veral kinders die meeste daaronder ly. Volgens sekere historici dateer bendegeweld op die Kaapse vlaktes van die ontstaan van bruin woongebiede. Maar min langtermynoplossings word gebied.Prof. Richard van der Ross (oudrektor aan die UWK) het op ’n keer opgemerk – soos ek hom verstaan – dat bruin mense strukture in die hande van wit mense laat. Is dit nie juis waarin een van die kernprobleme vir hierdie groep opgesluit lê nie?As meerderheidsgroep in die Wes-Kaap kan bruin mense juis ’n verskil aan hul omstandighede maak deur aktiewe deelname, veral op die terrein van politiek, ekonomie en die onderwys.Dalk is ’n Steve Biko-benadering nodig. Daarvolgens behoort bruin mense nie toe te laat dat hul toekoms deur groepe van “buite” beheer word nie. Dit behels voorts dat bruin mense ’n bewussyn kweek van persoonlike trots in hul herkoms en menswees, deelname aan die openbare lewe en om selfstandig die inisiatief te neem vir opheffingsprogramme. Terselfdertyd moet onderrig en opvoeding van skoolkinders dringend aandag kry, omdat dit ’n langtermynoplossing kan bied. Indien op politieke partye gewag word vir sulke inisiatiewe, gaan ons nog jare met die probleem worstel!
Eugene de Kock slaan terug in briewe uit die tronk: ‘Luister nou, generaal, onthou u die keer toe...’ R699-skema-slagoffers kry klasaksie gereed Eugene de Kock: ‘Ek het Japie nié doodgeslaan met ’n graaf nie!’
Bokkie Gerber: Bêre die ego én die geelkaarte, ‘Mr. Ref’!
Field Sales Manager (2 Positions)